ตัวแมวสัมผัสโดนแผลครับ แผลเปิดมีเลือดออก ผ่านมา 3 วันแล้วครับ จะติดเชื้อพิษสุนัขบ้ามั้ยครับ เมื่อเดือนที่แล้วโดนแมวข่วนเพิ่งฉีดกระตุ้นไป 2 เข็มครับ
สวัสดีค่ะ หากตัวแมวสัมผัสกับบาดแผลเปิด ซึ่งมีเลือดออกหรือน้ำเหลืองซึมอยู่ ก็อาจมีโอกาสติดเชื้อพิษสุนัขบ้าได้ แต่โอกาสในการติดเชื้อก็ถือว่าน้อย อย่างไรก็ตาม หากเคยฉีดวัคซีนป้องกันพิษสุนัขบ้าครบตามกำหนดนัดไปแล้วอย่างน้อย 3 เข็ม และได้ฉีดกระตุ้นไป 2 เข็มเมื่อเดือน ก.ค. การสัมผัสถูกตัวแมวในวันนี้ จึงยังไม่จำเป็นต้องไปฉีดวัคซีนกระตุ้นอีก เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะสำหรับบาดแผลก็ต้องดูแลเช็ดทำความสะอาดด้วยน้ำเกลือทุกวัน และควรปิดแผลด้วยผ้าก๊อซหรือผ้าสะอาด และหลีกเลี่ยงไม่ให้แผลโดนน้ำจนกว่าจะหายค่ะ